paragraph_text: Laki krstaši su svoj korijen imali u brodovima koje je krajem XIX. stoljeća gradila Njemačka u svrhu krstaškog rata, odnosno nastojanja da se napadima na trgovačko brodovlje na udaljenim morima u eventualnom ratu ugrozi pomorska dominacija Britanskog carstva. Njihov dizajn je naglašavao brzinu na štetu naoružanja i oklopa, ali su kasnije dobili isti oklop kao i oklopni krstaši.